b'\n_START_ARTICLE_\nTerrorangrepet i Saada 2. mai 2008\n_START_SECTION_\nBakgrunn\n_START_PARAGRAPH_\nSaada-omr\xc3\xa5det har v\xc3\xa6rt \xc3\xa5sted for flere sammenst\xc3\xb8t siden konflikt mellom pro-regjeringsstyrker og oppr\xc3\xb8rere lojale til den lokale lederen Abdulmalik al-Houthi br\xc3\xb8t ut i 2004.\n_START_SECTION_\nAngrepet\n_START_PARAGRAPH_\nDet var motstridende meldinger om \xc3\xa5rsaken til eksplosjonen, noen kilder meldte at en minbuss hadde eksplodert utenfor moskeen, mens andre sa det var en motorsykkel som var rigget med en bombefelle som gikk av. Eksplosjonen skjedde da lokale innbyggere forlot den lokale Bin Salman-moskeen etter fredagsb\xc3\xb8nnen.\n_START_SECTION_\nSkader\n_START_PARAGRAPH_\nDe fleste kildene opererte med 8 drepte i angrepet, men senere \xc3\xb8kte antallet drepte til 15. Antall s\xc3\xa5rede varierte fra 35 til s\xc3\xa5 mange som 100 if\xc3\xb8lge lokale medisinske kilder. Moskeen ligger i n\xc3\xa6rheten av en milit\xc3\xa6rforlegning i byen, og mange av de drepte var soldater, selv om flere ofre var kvinnelige tiggere og barn p\xc3\xa5 utsiden av moskeen.\n_START_SECTION_\nAnsvar\n_START_PARAGRAPH_\nIngen tok p\xc3\xa5 seg ansvaret for angrepet, men jemenittiske myndigheter anklaget grupper lojale til Abdulmalik al-Houthi for \xc3\xa5 st\xc3\xa5 bak angrepet, men dette ble benektet av grupperingen.'